Carabau Teatre estrena a Alaquàs l'obra Dakota 2.0
23/02/2015

# Carabau Teatre estrena a Alaquàs l'obra Dakota 2.0

*   23/02/2015
*   [Imprimir](#)
*   Compartir
*    https://www.alaquas.org/documento.asp?id\_do=14802

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14802%2F0&title=Ajuntament%20d%27Alaqu%C3%A0s.%20Premsa.Carabau%20Teatre%20estrena%20a%20Alaqu%C3%A0s%20l%27obra%20Dakota%202.0)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14802/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/14802/23022015escena_1_Form_4.jpg)](https://www.alaquas.org/ficheros/documentos/2015/2/14802/23022015escena_1_Form_10.jpg "<a href='https://www.alaquas.org/ficheros/documentos/2015/2/14802/23022015escena_1_Form_10.jpg' target=_blank><i class='fa fa-external-link' aria-hidden='true'></i>.Carabau Teatre estrena a Alaquàs l'obra Dakota 2.0</a>")

L'Auditori de Alaquàs acollirà aquest cap de setmana el nou projecte del grup valencià

El grup valencià Carabau Teatre prepara l'estrena del seu pròxim projecte. Es tracta de l'obra “Dakota 2.0” de l'autor Jordi Galcerán, un dels autors més emblemàtics del panorama teatral dels últims anys, internacionalment reconegut per la seua obra “El mètode Grönholm”. L'estrena serà a l' Auditori Nou d'Alaquàs els dies 27 de febrer a les 22:30h i 1 de març a les 19:30h. 

“Dakota 2.0” és una comèdia, fresca, divertida i amb tocs d'intriga. L'argument conta com després d'un greu accident, Hipólito Jarama, un estomatòleg de merescuda fama, somnia amb uns estranys personatges que auguren la mort del seu primer fill. Mesos més tard, efectivament, el nen mor durant el part. Això, unit a altres coincidències, convenç al protagonista que els seus somnis prediuen el futur. En un d'aquests somnis Laura, la seua dona, li presagia una possible infidelitat. Hipólito convençut dels seus poders farà tot el que estiga en la seua mà per a trobar la veritat.

El preu de l'entrada tindrà un preu popular de 5 euros i la durada de l'espectacle serà de 80 minuts aproximadament.

Carabau teatre s'ha erigit com un dels grups més actius i prometedores del panorama valencià per l'elecció d'uns textos de gran qualitat, la seua minimalista i impressionant escenografia i unes innovadores interpretacions sense tòpics. Va nàixer l'any 2007 amb l'objectiu de produir i distribuir espectacles teatrals a nivell nacional i des d'han participat en nombrosos certàmens nacionals i internacionals de teatre i ha collit un gran nombre de premis destacats. Està formada per actors i actrius amb anys d'experiència en el món del teatre i formats en escoles valencianes de gran renom. 

El grup és l'encarregat d'organitzar, juntament amb l'Ajuntament d'Alaquàs, el Certamen Nacional **ESCENALAQUÀS**, una iniciativa que va sorgir en l'any 2013 amb vocació de mostrar tendències actuals del panorama teatral pretenent connectar amb un públic majoritari i popular. Dirigit a grups de teatre emergents, tant amateurs com professionals, la companyia Carabau Teatre va començar una campanya de promoció del certamen que va aconseguir un gran èxit de convocatòria i a la qual es van presentar destacades companyies de tot el país.